****

**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL SUTIKIMO PERIMTI VALSTYBĖS TURTĄ ir jo perdavimo valdyti, naudoti ir disponuoti patikėjimo teise**

2021 m. vasario 26 d. Nr. T2-56

Klaipėda

Vadovaudamasi Lietuvos Respublikos vietos savivaldos įstatymo 6 straipsnio 30 punktu ir Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu, 12 straipsnio 2 dalimi ir 20 straipsnio 1 dalies 5 punktu,Klaipėdos miesto savivaldybės taryba nusprendžia:

1. Sutikti perimti Klaipėdos miesto savivaldybės nuosavybėn savarankiškosioms funkcijoms įgyvendinti BUAB „Geoterma“ priklausantį ilgalaikį materialųjį turtą (priedas), jį perdavus valstybės nuosavybėn.

2. Perduoti sprendimo 1 punkte nurodytą turtą, jį perėmus savivaldybės nuosavybėn, Klaipėdos miesto savivaldybės administracijai valdyti, naudoti ir disponuoti patikėjimo teise.

3. Įgalioti Klaipėdos miesto savivaldybės administracijos direktorių savivaldybės vardu pasirašyti sprendimo 1 punkte nurodyto turto perdavimo ir priėmimo aktą.

4. Sutikti, perėmus 1 punkte nurodytą turtą savivaldybės nuosavybėn, padengti BUAB „Geoterma“ bankroto administratoriaus patirtas šio turto administravimo sąnaudas, kurios negali būti didesnės nei 200 000,00 Eur.

5. Skelbti šį sprendimą Klaipėdos miesto savivaldybės interneto svetainėje.

|  |  |
| --- | --- |
| Savivaldybės meras  | Vytautas Grubliauskas |